Nr. 4/707/2019/23.05.2019

ANUNŢ

Din data de 23.05.2019

Agenția Națională de Administrare a Bunurilor Indisponibilizate, în temeiul dispozițiilor art.87 alin.(1) lit.a), alin.(2) lit.c) și art.90 alin.(1) lit.b), alin.(2), (5),(7) din Legea nr. 188/1999 privind Statutul funcționarilor publici, cu modificările și completările ulterioare și ale art.148 și 149 alin.(1) – (5) din Hotarărea Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare, anunţă ocuparea unei funcții publice de execuție, vacante, prin transfer la cerere.

*Transferul la cerere se face într-o funcţie publică de aceeaşi categorie, clasă şi grad profesional sau într-o funcţie publică de nivel inferior, în urma aprobării cererii de transfer a funcţionarului public de către conducătorul autorităţii sau instituţiei publice la care se solicită transferul. În acest caz, transferul poate avea loc numai între autorităţi sau instituţii publice din administraţia publică centrală, între autorităţi administrative autonome ori, după caz, între autorităţi sau instituţii publice din administraţia publică locală, conform prevederilor art.90 alin.(5) din Legea nr. 188/1999, cu modificările și completările ulterioare, după cum urmează:*

Serviciul suport operaţional

**Denumirea postului**: consilier, gradul profesional superior în cadrul Serviciului suport operațional cu atribuții în domeniul administrativ și achiziții publice.

**Nivelul postului**: Funcție publică corespunzătoare categoriei funcționarilor publici de execuție.

**Scopul principal al postului**: Organizarea și efectuarea de activități în domeniul administrativ și achiziții publice.

*Condiţii specifice pentru ocuparea postului:*

1. Studii de specialitate: studii superioare economice de lungă durată, finalizate cu diplomă de licenţă sau echivalentă.

2. Abilităţi, cunoştinţe şi aptitudini necesare: cunoaşterea normelor specifice care reglementează achizițiile publice; capacitatea de analiză şi sinteză; abilităţi de planificare, organizare, coordonare, comunicare şi relaţionare, de lucru în echipă; capacitatea de a lucra cu termene limită; asumarea responsabilităţii; cunoştinţe practice de tehnoredactare computerizată, navigare pe internet şi folosire a poştei electronice, precum şi de utilizare a programelor legislative.

3. Cerinţe specifice: Nu a fost sancţionat disciplinar.Specializări în domeniu.

**Documente necesare şi dată limită:**

Funcţionarii publici interesați sunt invitaţi să depună la sediul Agenției Naționale de Administrare a Bunurilor Indisponibilizate situat în București, bd. Regina Elisabeta, nr. 3, etj. 3, sector 3, cod poștal 030015 sau pe adresa de e-mail anabi@just.ro, **în termen de 20 de zile** de la publicarea prezentului anunţ, următoarele documente:

a) cerere de transfer;

b) CV în format european;

c) scrisoare de intenţie;

d) copia actului de identitate;

e) copiile documentelor de studii și ale altor acte care atestă efectuarea unor specializări;

f) copia carnetului de muncă sau, după caz, o adeverință care să ateste vechimea în muncă și după caz, în specialitatea studiilor necesare ocupării funcției publice;

g) acte doveditoare privind îndeplinirea condiţiilor specifice postului pentru care candidează;

h)adeverință eliberată de instituţia angajatoare din care să reiasă funcţia publică și gradul profesional deținut în prezent;

i) cazier administrativ

Copiile actelor prevăzute la d) – g) vor fi prezentate în copii legalizate sau însoțite de documentele originale, care se certifică pentru conformitate cu originalul de către un reprezentant cu atribuții în resurse umane din cadrul Serviciului suport operațional, iar celelalte documente se vor depune în original.

La data depunerii cererii de transfer cazierul administrativ poate fi înlocuit cu o declarație pe proprie răspundere, a funcționarului public, din care să rezulte că nu a fost sancționat disciplinar.În această situație funcționarul public care va fi declarat admis are obligația de a completa dosarul profesional cu originalul documentului sub sancţiunea neemiterii deciziei de numire în funcția publică.

În situația în care vor fi depuse mai multe cereri de transfer pentru aceeași funcție publică vacantă, Agenția Națională de Administrare a Bunurilor Indisponibilizate va organiza un interviu cu funcționarii publici solicitanți, în temeiul art.149 alin.(5) din Hotărîrea Guvernului nr.611/2008, cu modificările și completările ulterioare, data, ora și locul susținerii interviului fiind aduse la cunoștința acestora prin afişarea la sediul Agenţiei Naţionale de Administrare a Bunurilor Indisponibilizate, din București bd. Regina Elisabeta, nr.3, etj.3, sector 3, cod poștal 030015, precum şi pe pagina de internet: https://anabi.just.ro, la secţiunea ”Cariere”.

Informații suplimentare referitoare la procedura de transfer la cerere se pot obține de la ANABI - Serviciul suport operațional - tel. 0372.573.000/int.113 sau prin e-mail, la adresa: anabi@just.ro.

**BIBLIOGRAFIE:**

- Legea 98/2016 privind achizițiile publice, cu modificările şi completările ulterioare;

- Legea nr. 213/1998 privind proprietatea publică şi regimul juridic al acesteia, cu modificările și completările ulterioare;

- Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor, cu modificările și comletările ulterioare;

- Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante;

- Legea nr. 318/2015 pentru înfiinţarea, organizarea şi funcţionarea Agenţiei Naţionale de Administrare a Bunurilor Indisponibilizate şi pentru modificarea şi completarea unor acte normative;

- Legea nr. 188/1999 privind Statutul funcţionarilor publici, republicată, cu modificările şi completările ulterioare;

- Legea nr. 7/2004 privind Codul de conduită a funcţionarilor publici, republicată;

- Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările şi completările ulterioare;

- Hotărârea Guvernului nr. 358/2016 privind aprobarea Regulamentului de organizare şi funcţionare a Agenţiei Naţionale de Administrare a Bunurilor Indisponibilizate, a organigramei, a parcului auto şi a modului de utilizare a acestuia, precum şi pentru completarea Hotărârii Guvernului nr. 652/2009 privind organizarea şi funcţionarea Ministerului Justiţiei, cu completările ulterioare;

- Hotărârea Guvernului nr. 276/2013 privind stabilirea valorii de intrare a mijloacelor fixe;

- Ordinul președintelui Autorității Naționale pentru Reglementarea și Monitorizarea Achizițiilor Publice nr. 509/2011 privind formularea criteriilor de calificare și selecție;

-Ordonanța Guvernului nr. 80/2001 privind stabilirea unor normative de cheltuieli pentru autoritățile și instituțiile publice, cu modificările și completările ulterioare;

- Ordonanța de Urgență a Guvernului nr. 55/2010 privind unele masuri de reducere a cheltuielilor publice, cu modificările și completările ulterioare;

- Hotărârea Guvernului nr. 841/1995 privind procedurile de transmitere fără plată și de valorificare a bunurilor aparținând instituțiilor publice, cu modificările și completările ulterioare;

- Ordinul ministrului finanţelor publice nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;

- Ordin ministrului finanţelor nr. 2634/2015 privind documentele financiar-contabile;

- Ordinul ministrului economiei şi finanţelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice.